ஆடுதுறை - 56

ஆடுதுறை - 56 அல்லது ஏடிடீ - 56 (ADT 56) முன்மொழிவு எண்: (IET27920),சுட்டுப்பெயர்: (AD 16028) எனப்படும் இந்த நெல் வகை, வாரங்கல் -14377 (WGL 14377) மற்றும் மதுரை - 5 நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும்.

காலம்
குறுகிய கால சாகுபடிக்கு உகந்ததாக உள்ள இது, 115 - 120 நாட்களில் அறுவடைக்கு வரக்கூடியது. கார்,  குறுவை, நவரை மற்றும் கோடைப் போன்ற பருவங்களில் பயிரிடப்படும் இந்த நெல்வகை, தமிழ்நாட்டின் நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது.

மகசூல்
தானிய நிறமாற்றம், தண்டு துளைப்பான் மற்றும் இலை சுருக்கம் ஆகியவற்றிற்கு மிதமான எதிர்ப்புத் திறன் கொண்ட ஆடுதுறை - 56, ஒரு எக்டேருக்கு சராசரியாக 6400 கிலோ உற்பத்தித் திறன் கொண்டதாக பதிவு செய்யப்பட்டுள்ளது.

வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2021 ஆம் ஆண்டு, ஆடுதுறை - 56 நெல் இரகத்தை வெளியிடப்பட்டதாக அறியப்படுகிறது.

சாகுபடி
தமிழ்நாட்டின் நெல் வகையான இது, சத்தீசுகர், மகாராட்டிரம், மத்தியப் பிரதேசம் (மண்டலம் V), பீகார், மேற்கு வங்காளம் மற்றும் சார்க்கண்டு (மண்டலம் III) ஆகிய மாநிலங்களுக்கு சாகுபடி செய்யப்  பரிந்துரைக்கப்படுகிறது.

 சான்றுகள் 

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்